

**Republika e Kosovës**

**Republika Kosova-Republic of Kosovo**

***Qeveria - Vlada – Government***

*Ministria e Zhvillimit Rajonal*

*Ministarstvo za Regionalni Razvoj*

*Ministry of Regional Development*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**UDHËZUES PËR APLIKANTË**

**PROGRAMI PËR ZHVILLIM RAJONAL 2018**

**PRISHTINË**

**Janar 2018**

UDHËZUESI PËR APLIKANTË, NGA PROGRAMI PËR ZHVILLIM RAJONAL 2018

**HYRJE**

Programi për Zhvillimi Rajonal ka për qëllim të kontribuojë në krijimin e kushteve për zhvillimin e ekonomik rajonal të qëndrueshëm në të gjitha rajonet ekonomike të Kosovës dhe për të promovuar zhvillimin socio-ekonomik,  mjedisor dhe kulturor të balancuar. Shuma e këtij programi për vitin 2018 do të jete 2,000,000.00 euro.

**Objektivi i përgjithshëm**

Programi për Zhvillim Rajonal 2,000,000.00 € për vitin 2018, MZHR ka programuar me qëllim të përkrahjes së infrastrukturës për zhvillim socio-ekonomik në pesë rajonet ekonomike.

**Rezultatet Specifike**

Krijimi i këtij Programi do t'i mundësoj komunave për të zhvilluar më tej rolin e tyre udhëheqës në përmirësimin e zhvillimit socio-ekonomik përmes një projekti që kontribuon në një apo më shumë prioritete të listuara në Strategjinë e tyre për Zhvillimit Rajonal/lokal.

**Llojet e aktiviteteve**

Projektet do të kategorizohen si investime kapitale, të ndërlidhura me objektivin e përgjithshëm të Programit.

**Vlera e projekteve qe aplikojnë komunat**

Kërkesat për financim duhet të jenë prej 50,000.00 deri 200,000.00 euro. Të gjitha shpenzimet e propozuara të buxhetit duhet të jenë të pranueshme sipas LMFPP (Ligji për menaxhimin e financave publike dhe përgjegjësitë) të Kosovës dhe Ligjin e Prokurimit Publik te Kosovës (LPPK) që duhet të zbatohet gjatë gjithë kohës.

**Kriteret e Pranueshme**

Vetëm komunat janë të lejueshme të aplikojnë për Programin për zhvillim rajonal. Aplikantët tjerë potencial si Këshillat e komuniteteve, OJQ, Asociacionet e ndryshme etj. duhet t’i adresojnë kërkesat e tyre përmes komunës.

1. Komuna duhet të propozoj projektin që është në pajtueshmëri me objektivin e përgjithshëm te Programin për zhvillim rajonal;
2. Një projekt ideor, dhe vlerësimi paraprak i kostos duhet të përgatitet nga komunat. Projekt ideor duhet të jetë në pajtueshmëri me normat ekzistuese dhe standardet e aplikueshme në Kosovë;
3. Projekti ideor duhet te hartohet ne harmoni me standardet e vlerësimit te ndikimit në mjedis (aty ku është e aplikueshme) të aprovuar nga Ministria e Mjedisit dhe Planifikimi Hapësinor.
4. Projekti duhet te jete projekt i ri dhe jo vazhdimësi e ndonjë projekti tjetër;
5. Projekti duhet të përfundojë brenda vitit 2018

SI TË APLIKONI;

Ky udhëzues dhe format për aplikim janë në Ministrin e Zhvillimit Rajonal. Pyetjet në formularin e aplikimit duhet të plotësohen sa më shumë që të jetë e mundur. Të gjitha pyetjet në formular janë të rëndësishme për aplikantët mirëpo kërkohet vëmendje e veçantë më sa vijon:

* Qëllimi i përgjithshëm dhe objektivat e projektit;
* Pse është i nevojshëm projekti;
* Partneriteti në mes të komunave është i obligueshëm, roli, përfshirja dhe kontributi i partnerit (ve) duhet të jenë të definuar mirë (Përjashtimisht kërkesave individuale të komunave);
* Cilat janë rezultatet e drejtpërdrejta të projektit;
* A mundet projekti të përfundoj me kohë dhe
* Qëndrueshmëria e projektit.

Nëse një komunë ka miratimin ose bashkëpunimin për projektet e tyre me ministritë përkatëse, të dhënat duhet t’i bashkëngjiten kërkesës. Një bashkëpunim i tillë është shpesh i nevojshëm për projektet lidhur me turizmin, bujqësinë, mjedisin dhe infrastrukturën tjetër komunale.

Formulari i aplikimit është në shtojcën (1) dhe duhet të plotësohet në mënyrë elektronike. Ai duhet të dorëzohet në MZHR deri më datë 09.02.2018 (Përjashtimisht kërkesave individuale të komunave), në formën e printuar të kërkesës origjinale, të nënshkruar nga kryetari/partnerët si dhe një kopje.

**Vlerësimi i projektit**

Komisioni i vlerësimit do të jetë nga stafi i MZHR-së. Gjatë procesit të vlerësimit, komisioni i vlerësimit mund të kërkoj nga ministritë/komunat përkatëse informata shtesë për një projekt propozim specifik.

Vetëm ato projekt-propozime që arrijnë një rezultat minimal prej 50% të pikëve do të kualifikohen. Ne rastin kur kemi aplikime jo cilësore nga një rajon (rajone) i veçantë (ta), bilanci i pashpenzuar do të ndahet për projekte te tjera të vlerësuara. Nëse Programi vihet në dispozicion (p.sh nëpërmjet projekteve të miratuara mirëpo që kanë dështuar të pajtohen me Marrëveshjen e Mirëkuptimit), atëherë komisioni i vlerësimit do të rekomandon projektin e ardhshëm për miratim nga lista rezervë.

**Aplikacionet e suksesshme/** **pa-suksesshme**

Komunat me aplikime të suksesshme, do të jenë të informuara se projektet e tyre janë miratuar dhe do të ju ofrohen Marrëveshjet e Mirëkuptimit (MM) të cilat do të hartohen nga MZHR-ja. Pasi që të nënshkruhet MM në mes të palëve nënshkruese, MZHR apo komuna varësisht nga MM do të filloj me procedurat për implementimin e projekteve. Për projektet që nuk e kalojnë pragun e pikëve prej 50% komunat do të informohen nga MZHR.

**Kushtet e pranueshmërisë**

Ky fond do të jetë i hapur për aplikime nga partneritetet e komunave. Çdo komunë mund të paraqes vetëm një aplikacion si lider, dhe një aplikacion si partner me komuna tjera (Përjashtimisht për aplikacionet individuale të komunave). Aplikacionet duhet të ndjekin kriteret e përcaktuara në paketën e aplikimit dhe duhet të jenë brenda kompetencave vetanake të komunave siç përcaktohet në Nenin 17 të Ligjit për Vetëqeverisje Lokale në Kosovë.

**Kostot e pranueshme**

Kosto e pranueshëm e projektit duhet te përfshinë kosto esenciale për sigurimin e realizmit të suksesshëm të projektit.

**Kostot e papranueshme**

Të gjitha shpenzimet për zhvillimin dhe menaxhimin e projektit sa i përket burimeve njerëzore nuk do të kompensohen për realizimin e projektit.

**Roli i AZHR-ve**

Komunat duhet të ftojnë AZHR-të ku ato bëjnë pjesë, për të ndihmuar zhvillimin dhe përgatitjen e projekteve të pranueshme në bazë të strategjive lokale dhe rajonale për zhvillim ekonomik. AZHR mund të ndihmojnë komunat, duke i dhënë këshilla lidhur me atë se çka e bene një projekt të mirë.

**Procedura e implementimit**

Zhvillimi dhe miratimi i marrëveshje të mirëkuptimit (MiM). Komunat të cilat i dorëzojnë aplikacionet e suksesshme, do të informohen nga MZHR-ja sa më shpejt të jetë e mundur pas përfundimit të procesit të vlerësimit. MiM do të përgatitet nga MZHR-ja dhe do të diskutohen me komunat. Pasi të jenë pajtuar të dy palët mund të nënshkruhen MiM.

**Procedurat e prokurimit**

Bartësit e procedurave të prokurimit do të jetë MZHR përveç nëse ndryshe specifikohet me marrëveshje të mirëkuptimit në mes palëve nënshkruese. Procedurat e prokurimit duhet ti referohen ligjit te prokurimit publik të Kosovës (LPPK).

**Monitorimi dhe Raportimi**

MZHR-ja do të monitoroj projektet dhe një zyrtar nga MZHR do të caktohet si përgjegjës për bashkëpunim në mes të komunës dhe MZHR-së. Ky zyrtar do të monitoroj projektin gjatë gjithë fazave te implementimit. Komunat obligohen të raportojnë mbi progresin e projektit për MZHR-në si dhe një raport final në fund të projektit.

**Pagesat e vazhdueshme për operatorët ekonomik të kontraktuar**

Operatorët ekonomik do të përgatitin dhe paraqesin faturat e tyre në MZHR/Komuna, me të cilët ata kanë kontratë. Ata duhet të përpunojnë pagesën dhe pasi të vërtetohet se të gjitha procedurat e rregullta janë përfillur, do t’i bëhet pagesën bazuar ne Ligjin e menaxhimit te financave publike në Kosove. MZHR/Kompania mbikëqyrëse do ti verifikon të gjitha pozicionet -punimet e kryera në teren para se të bëhet pagesa. Fatura përfundimtare duhet të dorëzohet me raportin përfundimtar, deri me së largu më 17.12.2018.

AFATI (ORARI) PËR PROGRAMIN PER ZHVILLIM RAJONAL;

|  |  |
| --- | --- |
| Muaji | Aktiviteti |
| Janar - Shkurt 2018 | Lansimi i Fondit të MZHR-së për Zhvillim Ekonomik Rajonal behet më 15.01.2018 deri me: 09.02.2018 |
| shkurt 2018 | Komunat përgatisin projektet dhe i dorëzojnë deri me 09 shkurt 2018 (Përjashtimisht kërkesave individuale të komunave që pranohen vazhdimisht) |
| Shkurt - 2018 | MZHR-ja kryen vlerësimin e projekteve deri me: 23.02.2018MZHR-ja merr vendim për kërkesat e suksesshme dhe fillon me përgatitjen e Marrëveshjet të Mirëkuptimit |
| Shkurt – Mars 2018 | Marrëveshjet e Mirëkuptimit nënshkruhen nga palët e përcaktuara në MiM në fund të shkurtit Zotimi i fondeve sipas projekteveFillojnë procedurat e prokurimit sipas MiM  |
| Mars-Prill 2018 | Përgatitja e dokumentacionit dhe shpallja e tenderit |
| Prill – Maj 2018 | Vlerësimi i tenderëve dhe përgatitja e kontratave.Nënshkrimi i kontratave – fillimi i punimeve Raportimi Monitorimi |
| Maj – Dhjetor 2018 | MZHR-ja monitoron projektetRaporti mujor i progresit bërë nga komunat ose MZHR i përcaktuar në MiM |
| Dhjetor 2018 | Pranimi i lendeve për pagese nga komunat deri më 17.12.2018 |
| Janar 2019 | Raporti final |